Kakšių Bala

Kakšių Bala (, Königshuld) – pelkininkų kolonija Rytų Prūsijos šiaurrytinėje dalyje, didžiosios Kakšių pelkės nusausintuose pakraščiuose, dabartinės Kaliningrado srities teritorijoje.

 Istorija 

Kolonija pagal parengtus projektus pradėta kurti 1768 m. kaip laisvai paveldima, Kėnigshuldu vadinama valda. Joje daugiausia apsigyveno lietuvininkai: 1794 m. minimos Wokulatis, Jonikatis, Bumblies, Paulikatis, Poknatis, Strungatis, Zwirblies, Grigstis, Grigschatis ir kitos lietuviškos pavardės.Martynas Purvinas, Kolonijos, Mažosios Lietuvos enciklopedija. Nuoroda tikrinta 2024-09-04. XVIII a. pab. kolonija bankrutavo ir grįžo valstybės nuosavybėn. Po 1800 m., sausinant pelkę grioviais, aplink ją įsikūrė 19 nausėdijų. Ūkininkauti nebuvo lengva, nausėdijų savininkai dažnai keitėsi. 1818 m. administracinė reforma padalino Kakšių pelkę ir aplink ją išsidėsčiusią koloniją į dvi dalis: vakarinė atiteko Ragainės apskričiai, rytinė – Pilkalnio.Königshuld, Ksp. Haselberg. Aus den Prästationstabellen (PT) des Domänenamtes Löbegallen und des Landkreises Pillkallen. Iš: Erwin Spehr, Die Domänenämter Uschpiaunen und Grumbkowkaiten. Dörfer, Güter und ihre Bewohner. 1723–1858. Hamburgas, 1995. ISBN 9783922953906. 1821 m. Pilkalnio apskrities dalyje gyveno 37 gyventojai, Ragainės – 38.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 2 (G–Ko), p. 367, 368. Kümmel, Halle, 1821. 1854 m. Pilkalnio apskrities dalyje buvo 13 gyvenamųjų pastatų ir 90 gyventojų, Ragainės – 20 gyvenamųjų pastatų ir 80 gyventojų.Eduard Messow, Topographisch-statistisches Handbuch des Preussischen Staats, T. 1 (A–K), p. 397. Baensch, Magdeburgas, 1854. Pradėjus kaimiškąją teritoriją Rytų Prūsijoje skirstyti į kaimų bendruomenes ir dvaro apygardas, 1873–1874 m. kolonija atskirta nuo Šorelių girininkijos ir pertvarkyta į tris kaimo bendruomenes: Kėnigshuldo (Pilkalnio apskrityje),Amtsbezirk Tuppen, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-09-04. Kėnigshuldo IAmtsbezirk Waschingen, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-09-04. ir Kėnigshuldo II (Ragainės apskrityje).Amtsbezirk Sandkirchen, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-09-04.

 Šaltiniai 

Kategorija:Pilkalnio apskrities gyvenvietės
Kategorija:Ragainės apskrities gyvenvietės